1. Heiti og hlutverk
1.1. Félagið heitir Samtökin ‘78 – Félag hinsegin fólks á Íslandi, og hefur aðsetur í Reykjavík. Enskþýðing félagsheitisins er Samtökin ‘78 – The National Queer Organization of Iceland.
1.2. Markmið félagsins er að hinsegin fólk verði sýnilegt og viðurkennt og njóti fyllstu réttinda ííslensku samfélagi. Til hinsegin fólks teljast m.a. lesbíur, hommar, tvíkynhneigðir, eikynhneigðir,pankynhneigðir, intersex fólk og trans fólk.
1.3. Markmiðum sínum hyggst félagið einkum ná með því:að skapa hinsegin fólki félagslegan og menningarlegan vettvang og styrkja þannig sjálfsvitund þess,samkennd og samstöðu um sérkenni sín.
að vinna að baráttumálum hinsegin fólks, svo og fræðslu um reynslu þess og sérkenni, eftir þeimleiðum sem árangursríkastar þykja hverju sinni svo sem á vettvangi löggjafarvalds, í opinberufræðslukerfi og í fjölmiðlum.
að eiga samstarf við sambærileg samtök, hópa og áhugafólk hérlendis og erlendis sem stefna aðsömu markmiðum; styðja önnur félagasamtök, sem vinna að mannréttindum, og afla stuðningsþeirra.

2. Félagsaðild – réttindi og skyldur
2.1. Félagi getur hver sá gerst sem vill styðja félagið og vinna að markmiðum þess.
2.2. Þeir einir teljast gildir félagar sem greitt hafa félagsgjöld. Gildir félagar geta fengið félagsskírteinisem gildir almanaksárið. Félagsfólki ber að tilkynna úrsögn úr félaginu skriflega til stjórnar. Félagi
sem ekki hefur greitt félagsgjöld í 5 ár samfellt telst hafa skráð sig úr félaginu.
2.3. Stjórnin ber ábyrgð á félagaskrá sem einungis er til afnota fyrir stjórn og starfsfólk félagsins ogeru þeir bundnir þagnarskyldu um hana.
2.4. Félög tengd hagsmunum Samtakanna ’78 geta óskað eftir því að tengjast félaginu. Stjórninni erskylt að leggja slíka umsókn fyrir aðalfund og geta hennar í fundarboði. Til samþykktar á slíkri aðild
þarf einfaldan meirihluta atkvæða á aðalfundi. Hagsmunafélög skulu hafa eigin kennitölu,
sjálfstæðan fjárhag og koma fram opinberlega í eigin nafni en ekki nafni Samtakanna ’78.
2.5. Allir félagar geta stofnað starfshópa um málefni og áhugamál sín, að því gefnu að tilgangurþeirra brjóti ekki í bága við markmið félagsins. Tilkynna ber stofnun hóps skriflega til stjórnar, enda
eigi talsmenn þeirra alla jafnan fulltrúa með málfrelsi og tillögurétt á stjórnarfundum þegar fjallað er
um málefni sem þeim tengjast. Rísi ágreiningur um stofnun og starfsemi hópa skal skjóta málinu til
félagsfundar. Hópar skila árlega starfsskýrslu til stjórnar og geta sótt um styrki til hennar vegna
starfsemi sinnar.

3. Aðalfundur3.1. Aðalfundur fer með æðsta ákvörðunarvald félagsins. Hann skal halda í marsmánuði ár hvert.
Dagsetningu fundarins skal auglýsa á vefsíðu félagsins og með tölvupósti eigi síðar en 15. janúar. Til
fundarins skal svo boða skriflega með minnst tveggja vikna fyrirvara. Rétt til fundarsetu hafa einungis
félagar með gilt félagsskírteini.

3.2. Í nóvember skipar félagsfundur þriggja manna kjörnefnd. Nefndin skal lýsa eftir framboðum og
tilnefningum, og vinna að því að framboð berist til kjörs stjórnar, trúnaðarráðs og félagslegraskoðunarmanna reikninga. Kjörnefnd skal leitast við að tryggja að jafnræði ríki hvað snertir m.a.
aldur og kyn í hópi frambjóðenda. Kjörnefnd setur sér skriflegar verklagsreglur og ber ábyrgð á
framkvæmd kosninga á aðalfundi.
3.3 Framboðsfrestur til stjórnar rennur út þremur vikum fyrir aðalfund. Framboðum til stjórnar skal
skilað skriflega til kjörnefndar og tilgreina varaframboð ef við á. Frambjóðendur til trúnaðarráðs ogskoðunarmanna reikninga skila framboði sínu skriflega til kjörnefndar fyrir aðalfund og tilgreinahvaða embætti þeir sækjast eftir. Öll fyrirliggjandi framboð til stjórnar og trúnaðarráðs skulu kynnt ávefsíðu félagsins. Kjörnefnd getur framlengt framboðsfrest ef svo ber undir.
3.4. Kosningar fara fram í þrennu lagi í þessari röð: 1) kjör formanns til eins árs; 2) kjör þriggjaeinstaklinga í stjórn til tveggja ára; 3) kjör tíu einstaklinga í sæti í trúnaðarráði til eins ár; 4) kjör
tveggjaskoðunarmanna reikninga. Nú nær frambjóðandi ekki kjöri í tilsett embætti og tekur hann þá þátt í
kjöri skv. varaframboði sínu eða getur þá boðið sig fram í aðra stöðu sbr. gr. 3.3. Nú segir
stjórnarmeðlimur af sér á fyrra ári kjörtímabils síns og skipar trúnaðarráð nýjan stjórnarmeðlim íhans stað. Skal þá kjörið í umrætt sæti í stjórn á næsta aðalfundi til eins árs. Ekki er hægt að sitja
nema í einu kjörnu embætti í einu. Bjóði stjórnarmeðlimur á fyrra ári kjörtímabils síns sig fram íannað embætti, skal afsögn úr fyrra embætti taka gildi um leið og viðkomandi nær kjöri.
3.5. Dagskrá aðalfundar er:
Skipan fundarstjóra og fundarritaraLögmæti aðalfundar staðfest
Ársskýrsla fyrra starfsársÁritaðir reikningar fyrra árs kynntir og bornir upp til samþykktarFjárhagsáætlun ársins lögð framLaga- og stefnuskrárbreytingar
Kjör til formanns
Kjör til stjórnar
Kjör í trúnaðarráðKjör skoðunarmanna reikninga
Afgreiðsla umsókna um hagsmunaaðildÖnnur mál
3.6. Kjörnefnd tekur við skriflegum utankjörfundaratkvæðum frá félögum með gilt félagsskírteini til
kjör formanns og stjórnar frá því að til aðalfundar er boðað þar til aðalfundur hefst.
3.7. Aðalfundur telst lögmætur hafi til hans verið boðað með lögmætum hætti og hið minnsta 15
félagsmenn sæki hann. Aðalfundi skal stjórnað samkvæmt almennum fundarsköpum.
3.8. Komi í ljós formgalli á aðalfundi eða boðun hans, skal boðað til fundarins að nýju án tafar. Aðauki getur stjórn boðað aukaaðalfund hvenær árs sem er, þyki henni tilefni til. Skal þá auglýsadagsetningu nýs aðalfundar með minnst sex vikna fyrirvara og boða til hans skriflega með minnst
tveggja vikna fyrirvara. Opnað skal að nýju fyrir framboð til trúnaðarstarfa skv. gr. 3.3 og innsendingu
lagabreytingatillagna skv. gr. 8.1.

4. Stjórn

4.1. Stjórn samanstendur af formanni og 6 stjórnarmeðlimum. Stjórnarmeðlimir skipta með sér
hlutverkum varaformanns, ritara, gjaldkera, alþjóðafulltrúa og tveggja meðstjórnenda.
4.2. Stjórnin fer með umboð félagsins og ákvörðunarvald næst aðalfundi og félagsfundi og kemur
fram fyrir hönd þess.
4.3. Formaður er oddviti stjórnar og stýrir fundum hennar. Í samráði við stjórn ber hann ábyrgð á aðstarfsemi félagsins fari samkvæmt lögum. Varaformaður sinnir forystustörfum með formanni og
gegnir störfum formanns í forföllum hans. Ritari sér um ritun fundargerða á stjórnarfundum.
Gjaldkeri er ábyrgur fyrir fjárreiðum félagsins. Alþjóðafulltrúi hefur umsjón með alþjóðasamskiptumfélagsins. Meðstjórnendur sinna öðrum verkum sem stjórn ákveður. Stjórn skal á fyrsta fundi sínum
skipta með sér verkum og setja sér skriflegar verklagsreglur til að vinna eftir.
4.4. Stjórnin skal halda minnst 12 stjórnarfundi á ári. Stjórnarfundur er lögmætur ef meirihluti
stjórnar er á fundi, þar með taldir formaður eða varaformaður.
4.5. Trúnaðarráð skal kjósa áheyrnarfulltrúa í stjórn og varamann hans, sbr. 5.3. Áheyrnarfulltrúi áseturétt á öllum stjórnarfundum með málfrelsi og tillögurétt. Ef stjórnarmaður forfallast skaláheyrnarfulltrúi taka sæti hans.
4.6. Ef stjórnarmaður hverfur úr stjórn á kjörtímabili skal trúnaðarráð skipa stjórnarmann í hans staðúr sínum röðum. Ef formaður hverfur úr stjórn á kjörtímabili skal varaformaður taka sæti hans. Ef
varaformaður, gjaldkeri, ritari eða alþjóðafulltrúi hverfur úr stjórn skal stjórn skipa úr sínum röðum íembættið fram að næsta aðalfundi. Endurskipan í embætti innan stjórnar skal fara fram eftir aðtrúnaðarráð hefur tilnefnt nýjan stjórnarmeðlim.
4.7. Samþykktar fundargerðir stjórnar skulu gerðar aðgengilegar á heimasíðu félagsins. Þegar stjórn
fjallar um viðkvæm trúnaðarmál skal halda utan um þau í sérstakri trúnaðarbók sem einungis eraðgengileg stjórn.
4.8. Stjórn skal tryggja að fræðslu- og útgáfumálum sé sinnt og í því skyni getur hún skipað
framkvæmdanefndir. Stjórnin skal hafa forystu um að skapa félögum vettvang til að rækta félagslíf
sitt, m.a. með rekstri félagsmiðstöðvar.

5. Trúnaðarráð og hagsmunaráð
5.1. Trúnaðarráð og hagsmunaráð eru samráðsvettvangur Samtakanna ‘78 og hagsmunafélaga þess.
5.2. Í trúnaðarráði sitja 10 fulltrúar kjörnir af aðalfundi. Hlutverk trúnaðarráðs skal vera fólgið í því aðfjalla um málefni sem varða hagsmuni hinsegin fólks. Trúnaðarráð skal í samvinnu við stjórn vinna aðstefnumótun Samtakanna ‘78. Stærri ákvarðanir stjórnar um stefnumál, hagsmuni og starfshætti
félagsins skulu koma til umfjöllunar á vettvangi trúnaðarráðs áður en þeim er vísað til aðalfundarog/eða félagsfundar.
5.3. Fyrsti fundur trúnaðarráðs skal haldinn eigi síðar en tveimur vikum eftir aðalfund. Formaðurstjórnar Samtakanna ‘78 skal stýra fundi þar til formaður trúnaðarráðs hefur verið kosinn. Skal kjör
formanns trúnaðarráðs fara fram eins fljótt og hægt er. Að kjöri loknu skal formaður trúnaðarráðstaka við stjórn fundarins. Skal þá kjósa varaformann trúnaðarráðs, áheyrnarfulltrúa í stjórn og
varamann hans. Trúnaðarráð skal setja sér skriflegar starfsreglur á fyrsta fundi sínum. Ef skriflegarreglur liggja ekki fyrir skal fundum stjórnað samkvæmt almennum fundarsköpum.

5.4. Formaður er oddviti trúnaðarráðs og stýrir fundum þess. Í samráði við trúnaðarráð ber hannábyrgða á að starfsemi fari fram samkvæmt lögum þessum. Varaformaður sinnir forystustörfum meðformanni og gegnir störfum formanns í forföllum hans. Formann trúnaðarráðs skal kjósa til eins árs.
5.5. Hagsmunafélög hafa rétt til að skipa tvo fulltrúa í hagsmunaráð. Fulltrúar hagsmunaráðs þurfa
að vera gildir meðlimir Samtakanna ‘78. Fulltrúar hagsmunaráðs þurfa að vera gildir meðlimirSamtakanna ‘78. Fulltrúar hagsmunaráðs hafa rétt til fundarsetu, málfrelsi og tillögurétt á fundum
trúnaðarráðs og gæta þar hagsmuna sinna félaga. Hagsmunaráð kemur sér saman um fundarhöld og
starfsreglur.
5.6. Trúnaðarráð og hagsmunaráð skulu funda með formanni Samtakanna ’78 í upphafi starfsárs, sbr.
gr. 5.3. Auk þess skulu stjórn, trúnaðarráð og hagsmunaráð funda tvisvar sinnum á ári. Að auki geta
trúnaðarráð og hagsmunaráð fundað svo oft sem þurfa þykir, með eða án stjórnar. Ef meirihluti
stjórnar, trúnaðarráðs eða hagsmunaráðs óskar eftir sameiginlegum fundi skal formaður stjórnar
annast boð sameiginlegs fundar innan tveggja vikna frá því að beiðni um fundinn kom fram. Fundir ítrúnaðarráði og hagsmunaráði eru lögmætir sé til þeirra boðað samkvæmt starfsreglum. Samþykktarfundargerðir trúnaðarráðs og hagsmunaráðs skulu gerðar aðgengilegar á heimasíðu félagsins.

6. Félagsfundur
6.1. Félagsfundur fer með æðsta ákvörðunarvald félagsins á milli aðalfunda. Á félagsfundum hefur
sérhver félagi rétt til að flytja mál varðandi félagið. Rétt til fundarsetu hafa einungis félagar með gilt
félagsskírteini. Halda skal fundargerð félagsfunda. Fundur telst lögmætur sé löglega til hans boðað og
hið minnsta 15 félagar sæki hann. Félagsfundi skal stýrt samkvæmt almennum fundarsköpum viðafgreiðslu mála og í umræðum eftir því sem við á.
6.2. Stjórn skal boða til félagsfundar að vori og hausti og oftar ef þurfa þykir. Boða skal skriflega til
félagsfunda með viku fyrirvara nema sérstakar aðstæður geri annað nauðsynlegt. Hið minnsta 15
félagar geta krafist þess að boðað sé til félagsfundar.

7. Fjármál
7.1. Félagsgjöld samkvæmt ákvörðun stjórnar skulu innheimt í upphafi árs. Ungmenni, nemar og
lífeyrisþegar greiða lægra félagsgjald, svo og aðrir hópar, samkvæmt nánari ákvörðun stjórnar.
7.2. Aðgangseyrir að viðburðum félagsins skal vera lægri gegn framvísun félagsskírteinis en annars.
Félagsréttindi eru háð því að félagsgjöld séu greidd.
7.3. Gjaldkeri hefur eftirlit með innheimtu tekna félagsins. Allar fjármunahreyfingar fara fram ábankareikningum Samtakanna’78 sem gjaldkeri gerir grein fyrir í ársreikningum. Reikningsár félagsinser almanaksárið.
7.4. Sé ástæða til, skal stjórn kynna stöðu fjármála á félagsfundi í nóvember. Aðalfundur tekur
fjárhagsáætlun til meðferðar, sbr. grein 3.5.
7.5. Stjórnin hefur umboð til að skipa launað starfsfólk, þar á meðal stjórnarliða. Hefðbundinstjórnarstörf skulu vera ólaunuð. Þó getur stjórn gert tillögu að þóknun fyrir formannsembætti, semkrefst samþykkis á aðalfundi ár hvert.

8. Lagabreytingar og félagsslit
8.1. Tillögur að lagabreytingum skulu hafa borist stjórn félagsins fjórum vikum fyrir aðalfund. Þærskulu síðan kynntar skriflega fyrir félögum minnst hálfum mánuði fyrir aðalfund. Undanþegnarþessum skilafresti eru tillögur sem lúta að orðalagi og formi en breyta á engan hátt efnislegu
innihaldi áður framkominna tillagna. Lögum þessum verður ekki breytt nema með samþykkt áaðalfundi og þá með 2/3 hlutum greiddra atkvæða.
8.2. Félagið verður ekki lagt niður nema með samþykkt á aðalfundi sem hlotið hefur sömu meðferðog tillögur að lagabreytingum og þá með 2/3 hlutum greiddra atkvæða. Atkvæðagreiðsla skal vera
skrifleg. Ber þá að eyða félagaskránni, en önnur gögn og eignir félagsins renna til skyldra
félagasamtaka, þó ekki fyrr en eitt ár er liðið frá aðalfundi.